Здравей, аз съм Памела от отборa на Кан Академия.
Ти си тук за "Часът на кода", нали?
Това е невероятно! Все още мога да си спомня
за първият си час по програмиране, когато бях малко дете.
Вече съм на 10 000-ия си час по програмиране
и все още е много, много забавно.
Има стотици начини да се научиш да програмираш
и толкова много неща, които можеш да правиш с код.
Например да правиш игри като Pac-Man или Angry Birds или Minecraft.
Или пък, ако харесваш науката, можеш да използваш програмирането,
за да визуализираш начина, по който Вселената работи,
и да помогнеш на хората да я разберат по-добре.
Ако харесваш медицината, можеш да помагаш на лекарите
да разберат какво се случва вътре в човешкото тяло,
понеже е малко шантаво там.
Можеш да правиш роботи, както и самоуправляващи се коли,
можеш да анализираш информация,
да правиш сайтове като този на Кан Академията.
Има толкова много неща, които можеш да направиш!
Тук, в Академия Кан, ще прекараш своя час по програмиране
в учене как се правят компютърно-генерирани рисунки.
Не можем да покрием толкова много за това кратко време,
но се надяваме, че ще събудим интереса ти към програмирането
и ще искаш да научиш повече.
Ето какво ще правиш през следващия час.
Първо, ще изгледаш тези интерактивни уроци.
Те са нещо като видеа, където пишем код и говорим за него,
и можеш да видиш резултата вдясно.
Можеш да паузираш, точно както с видео.
Но това тук е по-добро от видео,
защото можеш да променяш кода, който сме въвели
и да видиш какво ще се случи.
А след това можеш да го върнеш обратно, когато искаш да продължиш.
Не забравяй, че има звук, така че си осигури колони или слушалки.
След това ще направиш предизвикателство с код.
По този начин ще упражниш това, което току-що научи
и ще получиш точки за завършването му,
като минеш през всички стъпки, докато приключиш.
Опитвай се да довършваш докрай всяка задача,
но ако не можеш и се объркаш или ядосаш – не се притеснявай,
просто продължи напред към следващия урок.
Накрая ще имаш нещо като свободна практика по креативен проект.
Там няма правилен отговор и целта е просто да се забавляваш,
като приложиш наученото.
Ако това ти отнеме повече от час – всичко е наред.
Тук, в Кан Академия, ние вярваме,
че всеки трябва да се учи със собствена скорост.
Ние винаги ще бъдем тук, за да ти помагаме да учиш,
независимо колко дълго ще ни отнеме.
Готови да започнем?
Нека партито с код да започне! Ура!